钦定古今图书集成/明伦汇编/氏族典/第202卷 > 高湝
## 钦定古今图书集成/明伦汇编/氏族典/第202卷 > 高湝

按《北齐书任城王湝传》，“任城王湝，神武第十子也。少
明慧，天保初封。自孝昭、武成时，车驾还邺，常令湝镇
晋阳，总并省事。历司徒、太尉并省录尚书事。天统三
年，拜太保、并州刺史，别封平正郡公。武平初，迁太师、
司州牧，出为冀州刺史，加太宰，迁右丞相，都督、青州
刺史。湝频牧大藩，虽不洁己，然宽恕为吏人所怀。五”
年，青州崔蔚波等夜袭州城，湝部分击贼，大破之。拜
左丞相，转瀛州刺史。及后主奔邺，加湝大丞相。拒周
军，战败被擒。寻与后主同死。